પાકિસ્તાન આ વર્ષે નવેમ્બરમાં ત્રણ ટવેન્ટી-ર૦ મેચોની સિરીઝ માટે વેસ્ટઈન્ડિઝની યજમાની કરશે પાકિસ્તાન ક્રિકેટ બોર્ડ (પીસીબી)ના અધ્યક્ષ નઝમ સેફીએ કહ્યું કે, આ પ્રવાસ માટે વેસ્ટઈન્ડિઝ ક્રિકેટ બોર્ડ સાથે સમજૂતી થઈ ચૂકી છે અને તેમણે આ વાતનું સમર્થન કરી દીધું છે કે તે નવેમ્બરમાં ત્રણ ટવેન્ટી-ર૦ મેચોની સિરીઝ માટે લાહોરનો પ્રવાસ કરશે સેફીએ કહ્યું કે, વેસ્ટઈન્ડિઝ સાથેની મેચોના કાર્યક્રમની જાહેરાત ટૂંક સમયમાં જ કરવામાં આવશે તેમણે કહ્યું કે, શ્રીલંકા ર૯ ઓક્ટોબરે લાહોરમાં એક આંતરરાષ્ટ્રીય ટવેન્ટી-ર૦ મેચ રમશે તેમણે કહ્યું કે, હું હજી પણ શ્રીલંકાને મનાવવાનો પ્રયાસ કરી રહ્યો છું કે તે લાહોરમાં ઓછામાં ઓછી બે ટવેન્ટી-ર૦ મેચ રમે જો આ બે સિરીઝ પોતાના નક્કી સમય અનુસાર થશે તો માર્ચ ર૦૦૯માં શ્રીલંકન ટીમ ઉપર થયેલા આતંકવાદી હુમલા બાદ પાકિસ્તાનમાં પહેલીવાર આંતરરાષ્ટ્રીય ક્રિકેટ સત્રનું પુનરાગમન થશે.